open-index/open-wikipedia-markdown huggingface dataset:
คลองขุนราชพินิจใจ

**คลองขุนราชพินิจใจ** หรือ **คลองกง** เป็นคลองแบ่งเขตจังหวัดระหว่างเขตบางขุนเทียน กรุงเทพมหานคร กับอำเภอพระสมุทรเจดีย์ จังหวัดสมุทรปราการ ไหลต่อจากคลองหัวกระบือ ที่บ้านหัวป่า ตำบลบ้านคลองสวน อำเภอพระสมุทรเจดีย์ ไปลงอ่าวไทย ที่บ้านคลองทะเล ตำบลนาเกลือ อำเภอพระสมุทรเจดีย์ คลองมีความยาว 9 กิโลเมตร 

ในช่วง พ.ศ. 2514 ชาวบ้านมีการขุดคลองเพิ่มขึ้นจากบริเวณวัดหลวงพ่อเต่าจนถึงอ่าวไทย ระยะทางประมาณ 3 กิโลเมตร เป็นคลองกว้าง 8 ศอก อันเนื่องจากชาวบ้านต้องการจับกุ้งและปลาขาย ทำให้น้ำไหลตรงเข้ามาอย่างรวดเร็วในช่วงน้ำขึ้นน้ำลง ก่อให้เกิดการกัดเซาะมากขึ้น โดยตั้งแต่ปากคลองขุนราชพินิจใจถึงบ้านท่าตะโก อำเภอเมืองสมุทรสาคร จังหวัดสมุทรสาคร มีอัตราการกัดเซาะตลิ่ง 12–20 เมตรต่อปี

พันธุ์ไม้ที่พบบริเวณคลองได้แก่ โกงกาง แสม ตะบูน ผักสารคาม สาหร่ายทะเล และหญ้าทะเล เป็นต้น

## อ้างอิง

ขุนราชพินิจใจ
ขุนราชพินิจใจ
ไท่ผิงจิง

***ไท่ผิงจิง*** () หรือ ***ไท่ผิงชิงหลิ่งชู*** () เป็นคัมภีร์ในลัทธิเต๋าที่เก่าแก่ที่สุดในประเทศจีน ถือเป็นคัมภีร์หลักของขบวนการไท่ผิงเต้า (太平道) ในยุคราชวงศ์ฮั่นตะวันออก คัมภีร์มีจำนวนเล่มทั้งหมด 170 ม้วน กล่าวกันว่าเทพเจ้าประทานคัมภีร์ *ไท่ผิงจิง* ให้แก่ปรมาจารย์อิเกียด (于吉 *ยฺหวี จี๋* หรือ 干吉 *กาน จี๋*) ต่อมาในรัชสมัยพระเจ้าซุนเต้ (漢順帝 *ฮั่นชุ่นตี้*) กง ฉง (宮崇) ลูกศิษย์คนหนึ่งของอิเกียดนำคัมภีร์ *ไท่ผิงจิง* ไปถวายราชสำนักของราชวงศ์ฮั่นตะวันออก แต่เหล่าขุนนางราชสำนักมองว่า *ไท่ผิงจิง* เป็นเพียงหนึ่งในตำราพยากรณ์ที่มีอยู่มากกมายในช่วงเวลานั้น จึงไม่ได้ให้ความสำคัญมากนักและเพียงเก็บรักษาไว้  ภายหลังเตียวก๊ก (張角 *จาง เจฺว๋*) ผู้นำกบฏโพกผ้าเหลืองใช้คัมภีร์นี้ในการก่อตั้งขบวนการไท่ผิงเต้า คัมภีร์ *ไท่ผิงจิง* จึงกลายเป็นคัมภีร์หลักของขบวนการไท่ผิงเต้าในช่วงปลายราชวงศ์ฮั่นและถือเป็นคัมภีร์พยากรณ์ที่ถ่ายทอดอาณัติสวรรค์ 

ในรัชสมัยจักรพรรดิถังเสฺวียนจง (唐玄宗) แห่งราชวงศ์ถัง ทางการเริ่มจัดระเบียบคัมภีร์ในลัทธิเต๋าอย่างเป็นระบบ โดยจัดให้คัมภีร์ *ไท่ผิงจิง* อยู่ในหมวดไท่ผิง (太平部 *ไท่ผิงปู้*) ของประมวลคัมภีร์เต๋า *[[ซานต้งซื่อฝู่ฉือเอ้อร์เล่ย์]]* (三洞四輔十二类) ซึ่งต่อมาเป็นที่รู้จักในชื่อ *ประมวลคัมภีร์เต๋าไค-ยฺเหวียน* (开元道藏) ในรัชสมัยจักรพรรดิซ่งเจินจง (宋真宗) แห่งราชวงศ์ซ่ง คัมภีร์ *ไท่ผิงจิง* ถูกรวมอยู่ใน *ต้าซ่งเทียนกงเป่าจ้าง* (大宋天宫宝藏) แต่หลังยุคราชวงศ์ซ่งไป คัมภีร์ *ไท่ผิงจิง* ก็ค่อย ๆ ถูกลืมเลือนไป มีเพียงนักพรตเต๋าและนักวิชาการจำนวนน้อยคนที่ได้อ่าน จนกระทั่งในยุคปัจจุบันที่มีการกลับมามองเห็นคุณค่าของคัมภีร์ *ไท่ผิงจิง* ทำให้คัมภีร์นี้กลายเป็นเอกสารสำคัญสำหรับการศึกษาด้านศาสนา การเมือง สังคม และภาษาจีนเก่า

## ดูเพิ่ม
* อิเกียด
* ไท่ผิงเต้า

## อ้างอิง

## แหล่งข้อมูลอื่น

*''Tai-ping Jing''
*
*

หมวดหมู่:คัมภีร์ของลัทธิเต๋า
ป่าชายเลนบางขุนเทียน

**ป่าชายเลนบางขุนเทียน** เป็นป่าชายเลนในหมู่ 9 และหมู่ 10 แขวงท่าข้าม เขตบางขุนเทียน กรุงเทพมหานคร

แต่เดิมป่าชายเลนนี้เป็นเขตป่าไม้ถาวรแห่งชาติ อยู่ในความดูแลของกรมป่าไม้ กระทรวงเกษตรและสหกรณ์ ซึ่งได้ประกาศจัดพื้นที่แถบชายฝั่งทะเล 3 จังหวัด ได้แก่ สมุทรปราการ สมุทรสาคร และจังหวัดธนบุรี (ในขณะนั้น) ให้เป็นพื้นที่จัดที่ดินทำกินตาม พระราชบัญญัติจัดที่ดินทำกิน พ.ศ. 2511 และได้กันพื้นที่แถบชายฝั่งทะเลไว้ประมาณ 1 กิโลเมตร เพื่อใช้เป็นแนวกันชนน้ำทะเลกัดเซาะ โดยยังไม่ได้มีการศึกษาการแก้ไขปัญหาการกัดเซาะชายฝั่งทะเลดังกล่าว 

แต่ระหว่าง พ.ศ. 2511–2526 พื้นที่ป่าไม้ถูกน้ำทะเลกัดเซาะจนเสียหายเกือบหมด และเลยเข้ามาในที่ดินทำกินของสมาชิกนิคมสหกรณ์บ้านไร่ด้วย ชาวบ้านบางรายจึงได้พยายามป้องกันพื้นที่ของตนเอง ด้วยการทิ้งหินตามแนวชายฝั่งที่ปิดล้อมดิน ภายหลังประชาชนได้ร้องเรียนขอให้กรุงเทพมหานครให้ความช่วยเหลือ จึงมีการกันที่ดินบริเวณดังกล่าวให้กรุงเทพมหานครดูแลเมื่อ พ.ศ. 2528 เพื่อจะดำเนินการป้องกันปัญหาน้ำทะเลกัดเซาะ ต่อมาเมื่อวันที่ 25 กรกฎาคม พ.ศ. 2532 คณะรัฐมนตรีได้มีมติจำแนกพื้นที่ป่าชายเลนในเขตบางขุนเทียน จำนวน 2,735 ไร่ ออกจากป่าไม้ถาวรแห่งชาติ และให้กรุงเทพมหานคร ดำเนินการปรับปรุงพื้นที่ เพื่อป้องกันการพังทลายของชายฝั่ง ปลูกสร้างสวนป่า และเป็นที่พักผ่อนหย่อนใจของประชาชน

บริเวณป่าชายเลนบางขุนเทียนประสบกับปัญหาการกัดเซาะแนวชายฝั่งอย่างหนัก ความหนาแน่นป่าชายฝั่งมีประมาณ 50 เมตร ซึ่งป่าชายเลนที่สมบูรณ์ควรมีป่าชายฝั่งประมาณ 300 เมตร จึงถือว่าป่าชายเลนบางขุนเทียนอยู่ขั้นวิกฤติ กรุงเทพมหานครปลูกป่าชายเลนเริ่มดำเนินการตั้งแต่ พ.ศ. 2559 โดยจากข้อมูลตั้งแต่ พ.ศ. 2560–มกราคม พ.ศ. 2568 ทั้งภาครัฐ ภาคเอกชน และภาคประชาชน รวมทั้งนักท่องเที่ยว พยายามเข้ามาแก้ปัญหานี้ โดยมีหน่วยงานเข้าร่วมกิจกรรม 146 หน่วยงาน ผู้ร่วมกิจกรรม 42,820 คน นักท่องเที่ยวปั่นจักรยาน 130,072 คน ปลูกต้นกล้าโกงกาง 110,723 ต้น จัดเก็บขยะทะเล 14,650 กิโลกรัม

นอกจากนี้กรุงเทพมหานครได้พัฒนาพื้นที่บริเวณชายทะเลบางขุนเทียนให้เป็น *ศูนย์การเรียนรู้ป่าชายเลน* 

## อ้างอิง

หมวดหมู่:ป่าชายเลน
หมวดหมู่:เขตบางขุนเทียน
หมวดหมู่:ภูมิศาสตร์กรุงเทพมหานคร
มีแชล บูโลส

**มีแชล บูโลส** (; เกิด 24 มีนาคม ค.ศ. 1976) เป็นนักฟันดาบโค้งชาวแคนาดา เขาเข้าแข่งขันในการแข่งขันฟันดาบโค้งชายในโอลิมปิกฤดุร้อน 2004 และยังเป็นส่วนหนึ่งของทีมที่ได้เหรียญทองในการแข่งดาบโค้งในแพนอเมริกันเกมส์ 1999 และได้เหรียญเงินในแพนอเมริกันเกมส์ 2007 กับเหรียญทองแดงสองเหรียญ

## อ้างอิง

## แหล่งข้อมูลอื่น
* 

หมวดหมู่:นักฟันดาบโอลิมปิกจากแคนาดา
หมวดหมู่:นักฟันดาบในแพนอเมริกันเกมส์ 1999
หมวดหมู่:นักฟันดาบในแพนอเมริกันเกมส์ 2003
หมวดหมู่:นักฟันดาบในโอลิมปิกฤดูร้อน 2004
หมวดหมู่:นักฟันดาบในแพนอเมริกันเกมส์ 200
หมวดหมู่:นักฟันดาบจากมอนทรีออล
หมวดหมู่:นักฟันดาบชาวแคนาดา
ตำบลเกาะกลาง

**เกาะกลาง** เป็นตำบลในอำเภอเกาะลันตา จังหวัดกระบี่ ปัจจุบันอยู่ในความดูแลของเทศบาลตำบลเกาะกลางตั้งแต่วันที่ 24 พฤศจิกายน พ.ศ. 2568 เป็นที่ตั้งของเขตห้ามล่าสัตว์ป่าทุ่งทะเล และมีสถานีตำรวจภูธรเกาะกลางในพื้นที่

## ที่ตั้งและอาณาเขต
ตำบลเกาะกลาง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลคลองยาง
* **ทิศตะวันออก** ติดต่อกับตำบลคลองพน (อำเภอคลองท่อม)
* **ทิศใต้** ติดต่อกับตำบลเกาะลันตาน้อย
* **ทิศตะวันตก** ติดต่อกับตำบลเกาะศรีบอยา (อำเภอเหนือคลอง)

## ประวัติ
เกาะกลาง เป็นพื้นที่ภาคพื้นดินของอำเภอเกาะลันตา ประชากรสืบเชื้อสายมลายูซึ่งอพยพมาจากอำเภอละงู จังหวัดสตูล มาตั้งถิ่นฐานบริเวณบ้านปากหลาด (เดิมชื่อ หลาดดุหยัง) ปัจจุบันประชากรขยายตัว ทำให้มีหมู่บ้านในเขตปกครองจำนวนทั้งหมด 10 หมู่บ้าน
## การปกครองส่วนภูมิภาค
### การปกครองส่วนภูมิภาค
ตำบลเกาะกลางแบ่งพื้นที่การปกครองออกเป็น 10 หมู่บ้าน ได้แก่

* **หมู่ที่ 1** บ้านร่าปู
* **หมู่ที่ 2** บ้านร่าหมาด
* **หมู่ที่ 3** บ้านปากคลอง
* **หมู่ที่ 4** บ้านคลองย่าหนัด
* **หมู่ที่ 5** บ้านลิกี
* **หมู่ที่ 6** บ้านนาทุ่งกลาง
* **หมู่ที่ 7** บ้านอ่าวทองหลาง
* **หมู่ที่ 8** บ้านหัวหิน
* **หมู่ที่ 9** บ้านท่าคลอง
* **หมู่ที่ 10** บ้านขุนสมุทร

## อ้างอิง

เกาะกลาง
เกาะกลาง
กว่างฮั่น

**กว่างฮั่น** (; เดิมรู้จักกันในชื่อ **Hanchow**) เป็นนครระดับอำเภอภายใต้การบริหารของเต๋อหยางในมณฑลเสฉวน ทางตะวันตกเฉียงใต้ของประเทศจีน และอยู่ห่างจากเฉิงตูเพียง  อุตสาหกรรมหลักคือการท่องเที่ยว เภสัชอุตสาหกรรม และการจัดหาวัสดุก่อสร้าง

กว่างฮั่นมีพื้นที่  มีประชากร 626,132 คน โดยมีประชากรในเขตนคร 368,933 คน ส่วนสำคัญของการท่องเที่ยวคือซากปรักหักพังซานซิงตุยที่อยู่ใกล้เคียง นิทรรศการที่น่าประทับใจในพิพิธภัณฑ์ซานซิงตุยเน้นการค้นพบทางโบราณคดีที่นักโบราณคดีบางคนถือว่ามีความสำคัญยิ่งกว่ากองทัพทหารดินเผาเสียอีก

ภูมิภาคนี้กำลังพัฒนาไปสู่ความเป็นอุตสาหกรรมมากขึ้นเรื่อย ๆ ซึ่งช่วยส่งเสริมความก้าวหน้าทางการเกษตรและการพัฒนาของภูมิภาค

## เขตบริหาร
กว่างฮั่นแบ่งออกเป็น 3 ตำบลและ 9 เมือง:

;ตำบล:
*ลั่วเฉิง 雒城街道
*ฮั่นโจว 汉州街道
*จินเยี่ยน 金雁街道
;เมือง:
*ซานฉุ่ย 三水镇
*เหลียนชาน 连山镇
*เกาผิง 高坪镇
*เซี่ยงหยาง 向阳镇
*เสี่ยวฮั่น 小汉镇
*จินหลุน 金轮镇
*จิน-ยฺหวี 金鱼镇
*หนานเฟิง 南丰镇
*ซานซิงตุย 三星堆镇 

## ภูมิอากาศ

## อ้างอิง
ตำบลคลองยาง (อำเภอเกาะลันตา)

**คลองยาง** เป็นตำบลในอำเภอเกาะลันตา จังหวัดกระบี่ ปัจจุบันอยู่ในความดูแลของเทศบาลตำบลคลองยางตั้งแต่วันที่ 24 พฤศจิกายน พ.ศ. 2568 เป็นตำบลที่มีความโดดเด่นด้านการจัดการป่าชายเลน

## ที่ตั้งและอาณาเขต
ตำบลคลองยาง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลห้วยน้ำขาว (อำเภอคลองท่อม)
* **ทิศตะวันออก** ติดต่อกับตำบลคลองพน (อำเภอคลองท่อม)
* **ทิศใต้** ติดต่อกับตำบลเกาะกลาง
* **ทิศตะวันตก** ติดต่อกับตำบลเกาะศรีบอยา (อำเภอเหนือคลอง)

## ประวัติ
คลองยาง เป็นพื้นที่ภาคพื้นดินของอำเภอเกาะลันตา มีที่มาจากที่ตั้งของหมู่บ้านตั้งอยู่บริเวณปากคลองและมีลำน้ำสาขาของคลองไหลผ่านเข้ามาในหมู่บ้าน ประกอบกับสมัยก่อนในพื้นที่มีต้นยางขึ้นมาก คนในพื้นที่จึงเรียกคลองนี้ว่า "คลองยาง" และเมื่อมีการตั้งหมู่บ้านและตำบลในบริเวณนี้จึงตั้งชื่อเป็น *คลองยาง*

คลองยาง ในอดีตการสัญจรใช้เรือเป็นหลัก เพราะไม่มีเส้นทางคมนาคมทางอื่น การเดินทางไปยังแผ่นดินใหญ่ต้องใช้เรือแล่นไปท่าเรือคลองพน จนถึงช่วง พ.ศ. 2517 มีการตัดถนนสายห้วยน้ำขาว - หัวหิน เพื่อเป็นเส้นทางคมนาคมสายหลักสู่ชุมชน การสัญจรทางน้ำจึงค่อยลดความสำคัญลง

## การปกครองส่วนภูมิภาค
### การปกครองส่วนภูมิภาค
ตำบลคลองยางแบ่งพื้นที่การปกครองออกเป็น 7 หมู่บ้าน ได้แก่

* **หมู่ที่ 1** บ้านเขาฝาก
* **หมู่ที่ 2** บ้านคลองยาง
* **หมู่ที่ 3** บ้านโคกยูง
* **หมู่ที่ 4** บ้านไท
* **หมู่ที่ 5** บ้านหลังโสด
* **หมู่ที่ 6** บ้านท่าควน
* **หมู่ที่ 7** บ้านต้นทัง

## อ้างอิง

คลองยาง
คลองยาง
วงเวียน (ถนน)

**วงเวียน** หรือ **ทางแยกวงกลม** () เป็นถนนวงกลมประเภทหนึ่งที่อนุญาตให้รถยนต์วิ่งได้ในทิศทางเดียวรอบเกาะกลาง

สำหรับคนเดินเท้า การจราจรที่ออกจากวงเวียนจะมาจากทิศทางเดียว แทนที่จะเป็นสามทิศทาง ทำให้สภาพแวดล้อมทางสายตาของคนเดินเท้าดีขึ้น การจราจรเคลื่อนที่ช้าพอที่จะช่วยให้ผู้ขับขี่สามารถมองเห็นคนเดินเท้าได้ ซึ่งเป็นการส่งเสริมให้ผู้ขับขี่ให้ความเคารพต่อคนเดินเท้า ประโยชน์อื่น ๆ ได้แก่ การลดความสับสนของผู้ขับขี่ที่เกี่ยวข้องกับทางแยกแบบตั้งฉาก และการลดการเข้าคิวที่เกี่ยวข้องกับสัญญาณไฟจราจร วงเวียนยังช่วยให้สามารถกลับรถได้ภายในกระแสการจราจรปกติ ซึ่งมักจะไม่สามารถทำได้ในทางแยกแบบอื่น ๆ นอกจากนี้ เนื่องจากยานพาหนะที่ใช้น้ำมันเบนซินหรือดีเซลมักจะใช้เวลาจอดนิ่งในวงเวียนน้อยกว่าที่ทางแยกที่มีสัญญาณไฟ การใช้วงเวียนจึงอาจช่วยลดมลพิษลงได้ เมื่อเข้าสู่วงเวียน ยานพาหนะเพียงแค่ต้องให้ทาง ไม่จำเป็นต้องหยุดสนิทเสมอไป ส่งผลให้เครื่องยนต์ทำงานน้อยลงในการกลับไปสู่ความเร็วเริ่มต้น ทำให้ปล่อยมลพิษน้อยลง งานวิจัยยังแสดงให้เห็นว่าการจราจรที่เคลื่อนที่อย่างช้า ๆ ภายในวงเวียนนั้นก่อให้เกิดเสียงรบกวนน้อยกว่าการจราจรที่ต้องหยุดและเริ่มใหม่ รวมถึงการเร่งความเร็วและการเบรก

วงเวียนจราจรสมัยใหม่ได้รับการกำหนดมาตรฐานครั้งแรกในสหราชอาณาจักรในปี ค.ศ. 1966 และพบว่าเป็นการปรับปรุงที่สำคัญกว่าวงเวียนจราจรแบบเดิม นับตั้งแต่นั้นมา วงเวียนจราจรสมัยใหม่จึงกลายเป็นสิ่งที่พบได้ทั่วไปทั่วโลก

## อ้างอิง

## แหล่งที่มา
* 
* 

## แหล่งข้อมูลอื่น

* City of Carmel, Indiana, USA, Roundabouts page
* Car Free America Roundabout Safety and Design Guide
* Video of Highway Roundabout in Canada
* TRL, The UK's Transport research Laboratory
* Modern Roundabouts – Geocoded National Database
* Mini-roundabouts – Getting them Right
* Turbo Roundabout Simulation
* Roundabout Benefits from the Washington State Department of Transportation
* Highway Roundabouts from the Ministry of Transportation of Ontario
* Roundabouts Now
* Benefits of a Turboroundabout
*Modern Roundabout Practice in the United States from Transportation Research Board
* Proceedings from the Transportation Research Board Standing Committee on Roundabouts (ANB75) 

หมวดหมู่:วงเวียน
หมวดหมู่:สิ่งประดิษฐ์ของฝรั่งเศส
พระนางพรหมจารีแห่งอัลมูเนดา

**พรหมจารีแหงอัลมูเนดา** () เป็นรูปปั้นสมัยกลางในรูปพระนางมารีย์พรหมจารี ผู้เป็นนักบุญอุปถัมภ์กรุงมาดริด ประเทศสเปน ภายใต้ตำแหน่งนี้

อาสนวิหารมาดริดอุทิศพระนางพรหมจารีด้วยตำแหน่งนี้ และวันฉลองคือวันที่ 9 พฤศจิกายน เป็นวันหยุดหลักในมาดริด มีรูปปั้นจำลองที่ใช้ในขบวนแห่ รวมถึงรูปปั้นที่สร้างขึ้นใหม่เมื่อไม่นานมานี้ซึ่งตั้งอยู่ในสถานที่ต่าง ๆ

รูปปั้นต้นฉบับหายสาบสูญ ส่วนรูปปั้นปัจจุบันมีอายุถึงคริสต์ศตวรรษที่ 16 นักประวัติศาสตร์ศิลปะระบุว่ารูปปั้นที่ปัจจุบันอยู่ในอาสนวิหารแห่งนี้เป็นผลงานของประติมากรเนเธอร์แลนด์เริ่มแรกชื่อ Diego Copín de Holanda ซึ่งทำงานในสเปนราว ค.ศ. 1500 ชื่อของรูปปั้นนี้มาจากคำในภาษาอาหรับว่า *อัลมุดัยนะฮ์* (المدينة) ซึ่งแปลว่า "ป้อมปราการ"

ก่อนการเดินขบวนฉลองชัยชนะในศึกแชมเปียนส์ลีกฤดูกาล 2021-2022 เรอัลมาดริดได้นำถ้วยแชมเปียนส์ลีกไปแสดงต่อหน้ารูปปั้นในอาสนวิหาร  

## อ้างอิง

## แหล่งข้อมูลอื่น
*

หมวดหมู่:รูปปั้นพระนางมารีย์พรหมจารี
หมวดหมู่:เทศกาลในมาดริด
หมวดหมู่:เทศกาลในเดือนพฤศจิกายน
หมวดหมู่:ศาสนาในมาดริด
โคฮารุกับมินาโตะ -แฟนของฉันเป็นผู้หญิง-

เป็นซีรีส์มังงะญี่ปุ่นที่เขียนและวาดภาพประกอบโดยโดย Daruma และ Hyaluron เริ่มตีพิมพ์ในนิตยสาร*[[คอมมิคยูริฮิเมะ]]* ของสำนักพิมพ์อิจิจินชะ ในเดือนสิงหาคม พ.ศ. 2565

## การตีพิมพ์
ซีรีส์มังงะ *โคฮารุกับมินาโตะ -แฟนของฉันเป็นผู้หญิง-* ซึ่งเขียนและวาดภาพประกอบโดย Daruma และ Hyaluron เริ่มตีพิมพ์ลงในนิตยสาร*[[คอมมิคยูริฮิเมะ]]* ของสำนักพิมพ์อิจิจินชะ เมื่อวันที่ 18 สิงหาคม พ.ศ. 2565 เนื้อหาในหนังสือเล่มนี้ได้รับการรวบรวมเป็นเล่มแบบ*[[ทังโกบง|ไวด์บัง]]* จำนวน 3 เล่ม ณ เดือนมิถุนายน พ.ศ. 2568

## ผลตอบรับ
ซีรีส์นี้ได้รับการเสนอชื่อเข้าชิงรางวัลมังงะถัดไป ครั้งที่ 11 ประจำปี พ.ศ. 2568 ในประเภทสิ่งพิมพ์

## อ้างอิง

## แหล่งข้อมูลอื่น
* 
*

หมวดหมู่:การ์ตูนญี่ปุ่นแนวยูริ
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:มังงะของสำนักพิมพ์อิจิจินชะ
หมวดหมู่:เซนชู
เควน

**เควน** (Qwen) หรือ **ตงยี่เชียนเวิ้น** (; pinyin: *Tōngyì Qiānwèn*) เป็นชื่อตระกูลของแบบจำลองภาษาขนาดใหญ่ พัฒนาโดย อาลีบาบาคลาวด์ แบบจำลองของเควนใช้งานผ่านระบบคลาวด์ และบางส่วนมีการเผยแพร่ในลักษณะของปัญญาประดิษฐ์รหัสเปิดภายใต้ลิขสิทธิ์ของ Apache‑2.0

อาลีบาบาเปิดตัว Qwen รุ่นเบต้าเมื่อเมษายน พ.ศ. 2566 ภายใต้ชื่อ "ตงยี่เชียนเวิ้น" และเปิดให้เป็นสาธารณะในเดือนกันยายน 2566 

ในปี 2567 หนังสือพิมพ์เซาท์ไชนามอร์นิงโพสต์รายงานว่าประสิทธิภาพของ Qwen2‑72B‑Instruct มีประสิทธิภาพสูงรองจาก GTP-4o ของ โอเพนเอไอ และ Claude 3.5 Sonnet ของ Anthropic และดีสุดของแบบจำลองในภาษาจีน

## ชื่อ
ชื่อในภาษาจีนของเควน คือ ตงยี่เชียนเวิ้น (通义千问 / 通義千問 / Tōngyì Qiānwèn) มีความหมาย เข้าใจในความหมายและตอบคำถามทั้งพัน 

## อ้างอิง

หมวดหมู่:แบบจำลองภาษาขนาดใหญ่
หมวดหมู่:ปัญญาประดิษฐ์
คลาวด์

**คลาวด์** อาจหมายถึง
* คลาวด์ สไตรฟ์ ตัวละครจากไฟนอลแฟนตาซี
* การประมวลผลแบบกลุ่มเมฆ หรือ คลาวด์คอมพิวติง (cloud computing)
ปัญญาประดิษฐ์รหัสเปิด

**ปัญญาประดิษฐ์รหัสเปิด** (Open-source artificial intelligence) คือปัญญาประดิษฐ์ในรูปแบบโอเพนซอร์สที่เปิดให้ใช้งาน ศึกษา แก้ไข และแบ่งปันได้อย่างเสรี  ซึ่งรวมถึงชุดข้อมูลที่ใช้ฝึกโมเดล ซอร์สโค้ด และพารามิเตอร์ของแบบจำลอง โดยส่งเสริมแนวทางการพัฒนา ที่เน้นความร่วมมือและความโปร่งใส เพื่อให้ผู้อื่นสามารถสร้างผลลัพธ์ที่มีความคล้ายคลึงกันอย่างมีนัยสำคัญได้  

หมวดหมู่โครงการปัญญาประดิษฐ์แบบโอเพนซอร์สที่ได้รับความนิยม ได้แก่ โมเดลภาษาขนาดใหญ่ เครื่องมือแปลภาษา และแชตบอต Debate over the benefits and risks of open-sourced AI involve a range of factors like security, privacy and technological advancement.

## อ้างอิง

หมวดหมู่:ปัญญาประดิษฐ์
ท่าพิพิธภัณฑ์

**ท่าพิพิธภัณฑ์** () เป็นพิพิธภัณฑ์ศิลปะที่ตั้งอยู่ภายในโครงการท่าช้าง วังหลวง บนถนนมหาราช แขวงพระบรมมหาราชวัง เขตพระนคร กรุงเทพมหานคร 

## ประวัติ
ท่าพิพิธภัณฑ์ก่อตั้งโดยพิริยะ วัชจิตพันธ์ และกรกมล วัชจิตพันธ์ คู่สามีภรรยาผู้สนใจศึกษาเกี่ยวกับศิลปะสมัยใหม่ของไทยเป็นพิเศษ เป็นนักสะสมผลงานศิลปะโดยมีในครอบครองมากกว่า 500 ชิ้น ทั้งสองร่วมกันก่อตั้งริษัท ดิ อาร์ต อ๊อคชั่น เซ็นเตอร์ จำกัด (The Art Auction Center) ซึ่งเป็นบริษัทประมูลงานศิลปะเมื่อ พ.ศ. 2564 และมีความตั้งใจจะจัดตั้งพิพิธภัณฑ์ส่วนตัวโดยต้องการให้มีทื่ตั้งใกล้กับแหล่งท่องเที่ยวยอดนิยมของชาวต่างชาติอย่างวัดพระศรีรัตนศาสดาราม ทั้งสองได้พื้นที่สำหรับการจัดตั้งพิพิธภัณฑ์ประมาณ 1,500 ตารางเมตรในอาคาร 3 ชั้นของโครงการท่าช้าง วังหลวงซึ่งตั้งอยู่ใกล้กับท่าเรือท่าช้างวังหลวง รวมถึงพระบรมมหาราชวังและวัดพระศรีรัตนศาสดาราม ท่าพิพิธภัณฑ์เปิดทำการเมื่อวันที่ 19 ตุลาคม พ.ศ. 2567 โดยนิทรรศการหมุนเวียนแรกที่จัดแสดงในพิพิธภัณฑ์คือ "200 Years Journey Through Thai Modern Art History" ซึ่งเคยจัดแสดงที่พิพิธภัณฑสถานแห่งชาติ หอศิลปในช่วงกลาง ค.ศ. 2567

## นิทรรศการหมุนเวียน
* "200 Years Journey Through Thai Modern Art History" นิทรรศการแรกของพิพิธภัณฑ์ นำเสนอเกี่ยวกับภาพรวมของประวัติศาสตร์ศิลปะไทยในช่วง 200 ปี ตั้งแต่ผลงานของขรัวอินโข่งในสมัยรัชกาลที่ 4 จนถึงศิลปินรุ่นใหม่ เช่น Alex Face Gongkan Molly (Crybaby) และ Mr. Kreme จัดแสดงระหว่างวันที่ 19 ตุลาคม พ.ศ. 2567 ถึง 30 เมษายน พ.ศ. 2568
* "WWW" เป็นทั้งนิทรรศการและงานประมูลผลงานศิลปะที่จัดโดยบริษัท ดิ อาร์ต อ๊อคชั่น เซ็นเตอร์ จำกัด จัดแสดงระหว่างวันที่ 16 ถึง 25 พฤษภาคม พ.ศ. 2568 และประมูลผลงานในวันที่ 25 พฤษภาคม พ.ศ. 2568
* "Thainosaur" นิทรรศการเกี่ยวกับไดโนเสาร์ไทย จัดแสดงระหว่างวันที่ 1 กรกฎาคมถึง 2 พฤศจิกายน พ.ศ. 2568
* "Cabinet of Curiosities" เป็นทั้งนิทรรศการและงานประมูลผลงานศิลปะที่จัดโดยบริษัท ดิ อาร์ต อ๊อคชั่น เซ็นเตอร์ จำกัด รวมถึงจัดแสดงของแปลกประหลาดและวัตถุหายาก จัดแสดงระหว่างวันที่ 15 ถึง 30 พฤศจิกายน พ.ศ. 2568
* "Life and Bronze" นิทรรศการเกี่ยวกับชีวิตและผลงานของไพฑูรย์ เมืองสมบูรณ์ ประติมากรผู้เป็นศิลปินแห่งชาติ สาขาทัศนศิลป์ จัดแสดงระหว่างวันที่ 6 ธันวาคม พ.ศ. 2568 ถึง 15 กุมภาพันธ์ พ.ศ. 2569
* "The Power of Visualisation" นิทรรศการเกี่ยวกับชีวิตและผลงานของไพบูลย์ สุวรรณกูฏ (ท่านกูฎ) จิตรกรผู้บุกเบิกจิตรกรรมฝาผนังไทยร่วมสมัย จัดแสดงระหว่างวันที่ 7 ธันวาคม พ.ศ. 2568 ถึง 15 กุมภาพันธ์ พ.ศ. 2569

## อ้างอิง

## แหล่งข้อมูลอื่น
* 
* 
* ท่าพิพิธภัณฑ์ ที่เว็บไซต์มิวเซียมไทยแลนด์

หมวดหมู่:พิพิธภัณฑ์ศิลปะและหอศิลป์ในกรุงเทพมหานคร
หมวดหมู่:พิพิธภัณฑ์ในเขตพระนคร

หมวดหมู่:พิพิธภัณฑ์ที่ก่อตั้งในปี พ.ศ. 2567
หมวดหมู่:ก่อตั้งในกรุงเทพมหานครในปี พ.ศ. 2567
พารามิเตอร์

**พารามิเตอร์** อาจหมายถึง
* พารามิเตอร์ (โครงข่ายประสาทเทียม) ในด้านปัญญาประดิษฐ์ พารามิเตอร์ คือค่าตัวเลขภายในโมเดลที่ใช้ในการเรียนรู้และตัดสินใจ เปรียบเหมือนความรู้และการเชื่อมโยงข้อมูลที่โมเดลสะสมจากการฝึกฝน ยิ่งมีพารามิเตอร์มาก โมเดลก็ยิ่งเข้าใจภาษาได้ดีขึ้น เช่น 4B หรือ 8B หมายถึงจำนวนพารามิเตอร์ โดย B หมายถึง Billion (พันล้าน) ดังนั้น 4B คือโมเดลที่มีพารามิเตอร์ประมาณ 4 พันล้านตัว และ 8B คือประมาณ 8 พันล้านตัว 
* ไฮเปอร์พารามิเตอร์ ตัวแปรที่ใช้ในการปรับแต่งแบบจำลองในด้านปัญญาประดิษฐ์
* ตัวแปรเสริม ในทางการเขียนโปรแกรม
เจมมา

**เจมมา** (Gemma) เป็นตระกูลของแบบจำลองภาษาขนาดใหญ่ในรูปแบบปัญญาประดิษฐ์รหัสเปิดพัฒนาโดยกูเกิลดีปมายด์ เจมมาพัฒนาโดยใช้เทคโนโลยีเดียวกับเจมีไน เจมมาเปิดตัวครั้งแรกเมื่อเดือนกุมภาพันธ์ 2567 

ในเดือนกุมภาพันธ์ 2567 กูเกิลได้เปิดตัวเจมมา ในรูปแบบแบบจำลองภาษาของเจมีไนในรูปแบบโอเพนซอร์ส โดยได้เปิดตัวมาสองรุ่นได้แก่รุ่น 2B และรุ่น 7B พารามิเตอร์

Gemma 2 ในเดือนมิถุนายน 2567 และ Gemma 3 ในเดือนมีนาคม 2568 โดยเจมมามีโมเดลย่อยหลากหลายสำหรับการใช้งานที่แตกต่างไป and Gemma 3 was released on March 12, 2025.

## อ้างอิง

หมวดหมู่:แบบจำลองภาษา
ต้นไม้ปีใหม่

**ต้นไม้ปีใหม่** () เป็นต้นไม้ตกแต่งคล้ายต้นคริสต์มาส ซึ่งจัดแสดงเพื่อเฉลิมฉลองปีใหม่โดยเฉพาะ ระวังสับสนกับธรรมเนียมการตั้งต้นคริสต์มาสไว้จนถึงหลังวันขึ้นปีใหม่ (ตามประเพณีคือจนถึงวันสมโภชพระคริสต์แสดงองค์ในวันที่ 6 มกราคม) ต้นไม้ปีใหม่พบได้ทั่วไปในหลายวัฒนธรรมและหลายประเทศ โดยเฉพาะในรัฐหลังสหภาพโซเวียต, อดีตประเทศยูโกสลาเวีย, ประเทศแอลเบเนีย, ประเทศตุรกี, ประเทศจีน และประเทศเวียดนาม

## ดูเพิ่ม
* ต้นคริสต์มาส
* วันสิ้นปี
* คริสต์มาส
* คาโดมัตสึ

## อ้างอิง

## แหล่งข้อมูลอื่น

* New Statesman article on Russian New Years trees
* Symbols of Tết

หมวดหมู่:ต้นไม้ในวัฒนธรรม
หมวดหมู่:วัฒนธรรมตุรกี
หมวดหมู่:วัฒนธรรมรัสเซีย
หมวดหมู่:การฉลองปีใหม่
หมวดหมู่:ต้นคริสต์มาส
เคน จัง

**เคนดริก คัง-โจ จัง** (,   ;   ; เกิด 13 กรกฎาคม ค.ศ. 1969) เป็นนักแสดงตลกและนักแสดงชาวอเมริกัน เขาเริ่มมีชื่อเสียงจากการรับบทเป็นเลสลี โชว์ในภาพยนตร์ชุด ''The Hangover'' (2009–2013) และบทเบน ชางในซิตคอม *Community* ทางช่องเอ็นบีซี (2009–2015) เขาเป็นผู้สร้างรายการ เขียนบท และผลิตซิตคอม *Dr. Ken* ทางช่องเอบีซี (2015–2017) ซึ่งเขารับบทเป็นตัวละครหลัก และยังปรากฏตัวในภาพยนตร์เรื่อง *Knocked Up* (2007), *Role Models* (2008), *[[ม็อบหน้าขน ซนซ่าป่วนเมือง|Furry Vengeance]]* (2010), ''The Duff'' (2015), *Ride Along 2* (2016), ''Crazy Rich Asians'' (2018), *[[สคูบ!|Scoob!]]* (2020), ''Tom & Jerry'' (2021) และ *[[เกิร์ลกรุ๊ปนักล่าปีศาจ|KPop Demon Hunters]]* (2025)

จังเป็นแพทย์ที่ได้รับใบอนุญาตในแคลิฟอร์เนีย แต่ได้หยุดประกอบวิชาชีพเพื่อหันมาประกอบอาชีพนักแสดงแทน เขาปรากฏตัวในฐานะกรรมการในรายการประกวดร้องเพลง *[[The Masked Singer]]* ฉบับอเมริกันและปรากฏตัวในซีรีส์ตอนแรกของเวอร์ชันอังกฤษ นอกจากนี้เขายังทำหน้าที่เป็นพิธีกรรายการ *I Can See Your Voice* อีกด้วย

## อ้างอิง

หมวดหมู่:ศิษย์เก่าจากมหาวิทยาลัยดุ๊ก
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:พิธีกรรายการเกมโชว์ชาวอเมริกัน
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงชายชาวอเมริกันในศตวรรษที่ 20
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2512
หมวดหมู่:บทความที่มีข้อความภาษาเกาหลี
คาโดมัตสึ

**คาโดมัตสึ** () เป็นของประดับตกแต่งญี่ปุ่นแบบดั้งเดิมที่ทำให้สำหรับวันขึ้นปีใหม่ เป็นประเภทหนึ่งของโยริชิโระ (依り代) หรือสิ่งของที่ใช้ในการต้อนรับวิญญาณบรรพบุรุษ หรือคามิ (เทพเจ้า)  แห่งการเก็บเกี่ยว คาโดมัตสึมักวางเป็นคู่ด้านหน้าบ้านหรืออาคาร

## การสร้างและการจัดวาง
ในอดีต คาโดมัตสึมักทำจากไม้สนเขา แต่ปัจจุบันไม้ไผ่เป็นที่นิยมมากกว่า ส่วนกลางของคาโดมัตสึทำจากไม้ไผ่ขนาดใหญ่ 3 ลำ แต่ก็มีคาโดมัตสึที่ทำจากพลาสติกด้วย หลังการรวมส่วนประกอบทั้งหมดของคาโดมัตสึเข้าด้วยกันแล้ว จะมัดด้วยเสื่อฟางและเชือกฟางที่สานใหม่ คาโดมัตสึถูกวางเป็นคู่ที่สองข้างประตูโดยเป็นสัญลักษณ์ของเพศชายและเพศหญิง

## การใช้งาน
ในปัจจุบัน คาโดมัตสึจะถูกวางหลังวันคริสต์มาสจนถึงวันที่ 7 มกราคม (หรือ 15 มกราคมในช่วงยุคเอโดะ) และถือเป็นพลับพลา (ชินไต) ของคามิ (เทพเจ้า) รูปแบบของคาโดมัตสึมีความแตกต่างออกไปในแต่ละภูมิภาค โดยทั่วไปทำจากสนเขา, ไผ่ และบางครั้งก็ใช้กิ่งของต้นบ๊วย ใช้เป็นสัญลักษณ์ของความมีอายุยืน, ความเจริญรุ่งเรือง และความมั่นคงตามลำดับ "หน้าที่พื้นฐานของพิธีปีใหม่คือการถวายเกียรติและต้อนรับโทชิงามิ (เทพเจ้า) ซึ่งจะนำพาความอุดมสมบูรณ์ของผลผลิตมาสู่เกษตรกร และประทานพรจากบรรพบุรุษให้ทุกคน" หลังวันที่ 15 มกราคม (หรือในหลายกรณีเป็นวันที่ 19 มกราคม) คาโดมัตสึจะถูกเผาเพื่อให้คามิหรือโทชิงามิพอใจและปล่อยพวกตนไป

## ข้อมูลอื่น ๆ
คาโดมัตสึถูกรวมอยู่ในยูนิโคดในฐานะเอโมจิ 

## คลังภาพ

File:Gate with pine branches for the New Year,kadomatsu (kanto),katori-city,japan.JPG|คาโดมัตสึของญี่ปุ่นตะวันออก (ภูมิภาคคันโต)
File:Kadomatu18.JPG|คาโดมัตสึของญี่ปุ่นตะวันตก (ภูมิภาคคันไซ)
File:小さな門松 - a small kadomatsu (25 cm) 1JAN2021.jpg|คาโดมัตสึขนาดเล็ก
File:Minikadomatsu700en-2008.jpg|คาโดมัตสึขนาดเล็ก 3 อัน ติดป้ายขายอันละ 700 เยน
File:Pair gate with pine branches for the New Year,kadomatsu,katori-city,japan.JPG|คาโดมัตสึ
File:Minikadomatsu-store-2008.jpg|คาโดมัตสึขนาดเล็กในร้านค้า
File:Kadomatsu Kyoto JPN 001.jpg|คาโดมัตสึแบบเกียวโต
File:Edo_Kadomatsu01.JPG|คาโดมัตสึแบบยุคเอโดะ
File:Shimane Kadomatsu - various - Jan 5 2018 17 14 50 897000.jpeg|คาโดมัตสึแบบตัดแบนส่วนปลายในจังหวัดชิมาเนะ
File:Kadomatsu-big-easyview-2009.jpg|คาโดมัตสึในนครคามากูระ


## ดูเพิ่ม
* ต้นคริสต์มาส
* หรีด
* ต้นไม้ปีใหม่

## อ้างอิง

## แหล่งข้อมูลอื่น

หมวดหมู่:ตรุษญี่ปุ่น
หมวดหมู่:ศาสนาชินโต
สถานีรถไฟมิกาวาชิมะ

**สถานีรถไฟมิกาวาชิมะ** () เป็นสถานีรถไฟบนเส้นทางสายโจบัง ตั้งอยู่ในเขตอารากาวะ กรุงโตเกียว ประเทศญี่ปุ่น ดำเนินการโดยบริษัทรถไฟญี่ปุ่นตะวันออก เปิดบริการครั้งแรกปี ค.ศ.1905

## อ้างอิง


## แหล่งข้อมูลอื่น

* สถานีรถไฟมิกาวาชิมะ (JR East) 

หมวดหมู่:สถานีรถไฟในจังหวัดโตเกียว
หมวดหมู่:สถานีรถไฟของบริษัทรถไฟญี่ปุ่นตะวันออก
นากาจิมะ แอลบี-2

**นากาจิมะ แอลบี-2** (*Nakajima LB-2*) เป็นเครื่องบินทิ้งระเบิดพิสัยไกลที่พัฒนาขึ้นโดยนากาจิมะแอร์คราฟท์คอมปะนี ในญี่ปุ่น เพื่อใช้โดย กองทัพเรือจักรวรรดิญี่ปุ่น อย่างไรก็ตาม เมื่อถูกปฏิเสธไม่ให้นำเข้าประจำการทางทหาร ต้นแบบเพียงลำเดียวจึงถูกดัดแปลงเป็นเครื่องบินโดยสาร และใช้ชื่อว่า อากัตสึกิ-โก (暁号; “รุ่งอรุณ”) โดยดำเนินการให้บริการโดย สายการบินแห่งชาติมันจูกัว

## การพัฒนาและการออกแบบ
การออกแบบได้รับแรงบันดาลใจจาก ดักลาส ดีซี-2 ซึ่งบริษัทนากาจิมะกำลังผลิตอยู่ในขณะนั้นภายใต้สัญญาอนุญาต โดยเป็นเครื่องบินปีกต่ำแบบปีกยื่นเดี่ยว ตามแบบแผนทั่วไปใช้เครื่องยนต์สองเครื่อง โครงสร้างสร้างจากโลหะทั้งหมด และชุดล้อหลักของระบบล้อท้ายสามารถหดเก็บเข้าไปในกระเปาะเครื่องยนต์ได้ ส่วนระวางบรรทุกระเบิดถูกจัดไว้ในห้องบรรทุกภายในลำตัว

ต้นแบบ แอลบี-2 สร้างเสร็จในเดือนมีนาคม ค.ศ. 1936 และได้รับการพิจารณาให้นำไปผลิตพร้อมกับ มิตซูบิชิ จี1เอ็ม  แต่ในที่สุดทั้งสองแบบก็ถูกปฏิเสธ โดยกองทัพเลือก มิตซูบิชิ คะ-15 ซึ่งต่อมาถูกผลิตในชื่อ จี3เอ็ม แทน

เมื่อถูกดัดแปลงเพื่อการใช้งานพลเรือน ห้องบรรทุกระเบิดของต้นแบบ LB-2 ถูกแทนที่ด้วยถังเชื้อเพลิง และมีการติดตั้งห้องโดยสารสำหรับผู้โดยสาร 6 คน โดยตำแหน่งพลทิ้งระเบิดบริเวณหัวเครื่องถูกปรับให้ใช้เป็นที่เก็บสัมภาระ

## ประวัติการใช้งาน
เครื่องบิน LB-2 ที่ถูกดัดแปลงและเปลี่ยนชื่อเป็น อากัตสึกิ-โก (Akatsuki-go) ถูกส่งมอบให้แก่ สายการบินแห่งชาติมันจูกัว (Manchukuo National Airways) ในปี ค.ศ. 1937 โดยมีแผนให้เครื่องบินลำนี้ (พร้อมกับเครื่องบิน ไฮน์เคิล เอชอี 116 อีกสองลำ) ทำการบินในเส้นทางไปยังสหภาพโซเวียตผ่านเทือกเขาเทียนซาน อย่างไรก็ตาม การปะทุของสงครามจีน–ญี่ปุ่นครั้งที่สอง และ สงครามชายแดนโซเวียต–ญี่ปุ่น ซึ่งเป็นความขัดแย้งที่ไม่ได้ประกาศสงครามและลงเอยด้วยยุทธการที่ฮาลฮิน กอล ทำให้แผนดังกล่าวต้องยุติลง และอากัตสึกิ-โกถูกปลดระวางและรื้อทำลายที่เมืองเสิ่นหยาง ในปี ค.ศ. 1941

## คุณลักษณะ
### ลักษณะทั่วไป (General characteristics)

* **ความยาว:** 19.33 เมตร (63 ฟุต 5 นิ้ว)
* **ความกว้างปีก:** 26.69 เมตร (87 ฟุต 6.5 นิ้ว)
* **ความสูง:** 5.45 เมตร (17 ฟุต 10.5 นิ้ว)
* **พื้นที่ปีก:** 97.96 ตารางเมตร (1,055 ตารางฟุต)
* **น้ำหนักเปล่า:** 5,750 กิโลกรัม (12,676 ปอนด์)
* **น้ำหนักวิ่งขึ้นสูงสุด:** 9,630 กิโลกรัม (21,230 ปอนด์)
* **เครื่องยนต์:** เครื่องยนต์ **นากาจิมะ ฮิคาริ 2 (Nakajima Hikari 2)** จำนวน 2 เครื่อง กำลังเครื่องละ 600 กิโลวัตต์ (800 แรงม้า)

### สมรรถนะ (Performance)

* **ความเร็วสูงสุด:** 328 กิโลเมตรต่อชั่วโมง (204 ไมล์ต่อชั่วโมง, 177 นอต)
* **ความเร็วเดินทาง:** 242 กิโลเมตรต่อชั่วโมง (150 ไมล์ต่อชั่วโมง, 130 นอต)
* **พิสัยบิน:** 6,000 กิโลเมตร (3,750 ไมล์, 3,260 ไมล์ทะเล)

### อาวุธ (Armament)

* ปืนกล **ไทป์ 92 ขนาด 7.7 มม. (.303 นิ้ว)** จำนวน 2 กระบอก
* ระเบิดน้ำหนักรวม **800 กิโลกรัม (1,764 ปอนด์)**

## อ้างอิง

หมวดหมู่:เครื่องบินทิ้งระเบิดญี่ปุ่น
ตำบลเกาะลันตาน้อย

**เกาะลันตาน้อย** เป็นตำบลในอำเภอเกาะลันตา จังหวัดกระบี่ ปัจจุบันอยู่ในความดูแลขององค์การบริหารส่วนตำบลเกาะลันตาน้อยตั้งแต่ปี พ.ศ. 2539 ปัจจุบันเป็นที่ตั้งศูนย์ราชการรวมของอำเภอ ได้แก่ ที่ว่าการอำเภอเกาะลันตา สำนักงานสาธารณสุขและโรงพยาบาลเกาะลันตา (ใหม่) 

## ที่ตั้งและอาณาเขต
ตำบลเกาะลันตาน้อย มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลเกาะกลาง
* **ทิศตะวันออก** ติดต่อกับทะเลอันดามัน
* **ทิศใต้** ติดต่อกับตำบลศาลาด่าน
* **ทิศตะวันตก** ติดต่อกับทะเลอันดามัน

## ประวัติ
เกาะลันตาน้อย เป็นเกาะและเป็นตำบลในอำเภอเกาะลันตา ต่อมาเมื่อทางจังหวัดกระบี่เห็นว่าพื้นที่ตำบลเกาะกลางและตำบลคลองยาง ใช้เวลาเดินทางไปที่ว่าการอำเภอที่หมู่ 2 บ้านศรีรายา ตำบลเกาะลันตาใหญ่ ระยะทางมากกว่า 30 กิโลเมตร ซึ่งต้องเดินทางทั้งถนนและด้วยแพขนานยนต์ ปี พ.ศ. 2542 จึงย้ายที่ว่าการอำเภอเกาะลันตามาตั้งบริเวณพื้นที่หมู่ 1 บ้านหลังสอด ตำบลเกาะลันตาน้อย โดยเริ่มเปิดใช้ในวันที่ 13 พฤษภาคม ปีเดียวกัน
## การปกครองส่วนภูมิภาค

### การปกครองส่วนภูมิภาค
ตำบลเกาะลันตาน้อยแบ่งพื้นที่การปกครองออกเป็น 6 หมู่บ้าน ได้แก่

* **หมู่ที่ 1** บ้านหลังสอด
* **หมู่ที่ 2** บ้านคลองหมาก
* **หมู่ที่ 3** บ้านทุ่ง
* **หมู่ที่ 4** บ้านโล๊ะใหญ่
* **หมู่ที่ 5** บ้านคลองโตนด
* **หมู่ที่ 6** บ้านทอนลิบง

## อ้างอิง

เกาะลันตาน้อย
เกาะลันตาน้อย
ข้ามากับพระ

**ข้ามากับพระ** เป็นภาพยนตร์ไทยแนวโลดโผน ผจญภัย ขนาด 35 มม. พากย์เสียงในฟิล์ม ปี พ.ศ. 2527 สร้างโดยโคลีเซี่ยมโปรดักชั่น กำกับโดยคมน์ อรรฆเดช นำแสดงโดยสมบัติ เมทะนี, สรพงศ์ ชาตรี และบิณฑ์ บรรลือฤทธิ์ เข้าฉายครั้งแรกเมื่อวันที่ 13 เมษายน พ.ศ. 2527 ที่โรงภาพยนตร์เพชรรามา-เพชรเอ็มไพร์-สามย่าน-เจ้าพระยา-ลาดพร้าวรามา ภาพยนตร์เรื่องนี้เป็นภาพยนตร์เรื่องที่ 2 ที่สมบัติ เมทะนี ยอมโกนผมจริง ๆ เพื่อรับบทพระต่อจากเรื่อง *[[มหาหิน]]* (2521) และยังเป็นภาพยนตร์เรื่องแรกในฐานะนักแสดงนำของบิณฑ์ บรรลือฤทธิ์ หลังจากเป็นนักแสดงตัวประกอบในภาพยนตร์เรื่อง *[[นิจ]]* (2526) โดยชื่อบิณฑ์ที่ใช้ในการแสดงของเขามาจากชื่อตัวละคร บิณฑ์ บารมี ที่สรพงศ์ ชาตรีแสดงนำ

## เรื่องย่อ
บิณฑ์ บารมี (สรพงศ์ ชาตรี) หนุ่มพเนจรผู้หนีการไล่ล่าของเหล่าร้าย บังเอิญพบ หลวงพ่อเสือ (สมบัติ เมทะนี) พระธุดงค์ชื่อดัง จึงขอฝากตัวเป็นศิษย์หวังพึ่งใบบุญ แม้หลวงพ่อเสือจะปฏิเสธในตอนแรก แต่ความพยายามอย่างไม่ลดละของบิณฑ์ ทำให้ทั้งสองต้องเผชิญชะตากรรมร่วมกัน เมื่อเหล่าร้ายตามล่าหลวงพ่อเสือด้วยความโกรธแค้น สุดท้ายทั้งคู่จึงจำใจร่วมเดินทางฝ่าฟันอันตราย เพื่อเอาชีวิตรอดและค้นหาความหมายของการเดินทางด้วยกัน

## นักแสดง

## การสร้างใหม่
ในปี พ.ศ. 2558 โคลีเซียมอินเตอร์กรุ๊ปได้นำภาพยนตร์เรื่องนี้กลับมาสร้างใหม่ พร้อมกับปรับเปลี่ยนเนื้อหาให้ร่วมสมัยมากขึ้น กำกับโดยทองก้อน ศรีทับทิม นำแสดงโดยกฤตฤทธิ์ บุตรพรมและฮาน่า ลีวิส และยังได้บิณฑ์ บรรลือฤทธิ์ ผู้รับบท เสือน้อย ในเวอร์ชั่นต้นฉบับมาร่วมแสดงพร้อมกับทำการโกนผมจริง ๆ เพื่อรับบท หลวงพ่อเสือ

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2527
หมวดหมู่:ภาพยนตร์โลดโผนไทย
หมวดหมู่:ภาพยนตร์ผจญภัยไทย
หมวดหมู่:ภาพยนตร์ที่กำกับโดย คมน์ อรรฆเดช
หมวดหมู่:ภาพยนตร์โดยโคลีเซี่ยมฟิล์ม
หมวดหมู่:ภาพยนตร์ภาษาไทยในคริสต์ทศวรรษ 1980
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ไทยที่ดัดแปลงเป็นละครโทรทัศน์
แอฟริกาคัพออฟเนชันส์ 2025

**แอฟริกาคัพออฟเนชันส์ 2025** () หรือรู้จักกันในชื่อ **[[TotalEnergies|โททัลเอ็นเนร์จีส์]] แอฟริกาคัพออฟเนชันส์ 2025** ด้วยเหตุผลด้านการสนับสนุน, เป็นการแข่งขันครั้งที่ 35 ของแอฟริกาคัพออฟเนชันส์ การแข่งขันฟุตบอลชายทีมชาติของทวีปแอฟริกา ซึ่งจัดขึ้นทุก ๆ สองปี อยู่ภายใต้การดำเนินงานของสมาพันธ์ฟุตบอลแห่งแอฟริกา (CAF). โมร็อกโกเป็นเจ้าภาพครั้งที่สองในการแข่งขันครั้งนี้ หลังจากปี ค.ศ. 1988. เดิมทีโมร็อกโกมีกำหนดจะเป็นเจ้าภาพ ครั้งในปี ค.ศ. 2015, แต่ถอนตัวออกไปเนื่องจากความกังวลที่เกิดจาก การระบาดของไวรัสอีโบลาในแอฟริกาตะวันตก.

เนื่องจาก ฟีฟ่า ขยายการแข่งขัน ชิงแชมป์สโมสรโลก ที่มีทีมเข้าร่วม 32 ทีม และจัดขึ้น กำหนดการในเดือนมิถุนายนและกรกฎาคม 2568, ครั้งนี้ของทัวร์นาเมนต์จะลงเล่นระหว่างวันที่ 21 ธันวาคม ค.ศ. 2025 และ 18 มกราคม ค.ศ. 2026. นี่เป็นครั้งแรกที่การแข่งขันรายการนี้จัดขึ้นในช่วงเทศกาลคริสต์มาสและปีใหม่. สถานการณ์ยิ่งซับซ้อนขึ้นไปอีกเนื่องจากการเพิ่มวันแข่งขันอีกสองวันซึ่งกำหนดไว้ในช่วงสองสัปดาห์สุดท้ายของเดือนมกราคมในตารางการแข่งขันที่ขยายออกไปฤดูกาล ยูฟ่าแชมเปียนส์ลีก ฤดูกาล 2025–26.

การแข่งขันครั้งนี้มีกำหนดจัดขึ้นเป็นครั้งที่สองหลังจากปี 2019จะจัดขึ้นในช่วงฤดูร้อนของซีกโลกเหนือ (มิถุนายน–กรกฎาคม), เพื่อลดปัญหาการจัดตารางการแข่งขันที่ซ้ำซ้อนกับทีมสโมสรและรายการแข่งขันในยุโรป; ก่อนหน้า ครั้งในปี ค.ศ. 2023 กำหนดการถูกเลื่อนไปเป็นเดือนมกราคมและกุมภาพันธ์ 2024 เนื่องจากสภาพอากาศในช่วงฤดูร้อนที่ไม่เอื้ออำนวยในประเทศไอวอรี่โคสต์. กินี เดิมทีได้รับการกำหนดให้เป็นเจ้าภาพจัดการแข่งขันในครั้งนี้, แต่ถูกเพิกถอนสิทธิ์ในการเป็นเจ้าของเว็บไซต์หลังจากยืนยันว่าการเตรียมการเป็นเจ้าของเว็บไซต์นั้นไม่เพียงพอ. หลังจากการประมูลรอบที่สอง
, โมร็อกโกได้รับการประกาศให้เป็นเจ้าภาพใหม่เมื่อวันที่ 27 กันยายน ค.ศ. 2023. โกตดิวัวร์ คือ แชมป์เก่า.

## รอบคัดเลือก

### ทีมที่ผ่านเข้ารอบ
ด้านล่างนี้คือ 24 ทีมที่ผ่านเข้ารอบสำหรับครั้งนี้, พวกเขาทั้งหมดเคยเข้าร่วมทัวร์นาเมนต์นี้มาก่อนแล้ว.

## สนามแข่งขัน

เมื่อวันที่ 27 มกราคม ค.ศ. 2025, สมาพันธ์ฟุตบอลแอฟริกา (ซีเอเอฟ) ร่วมกับ สหพันธ์ฟุตบอลโมร็อกโก และคณะกรรมการจัดการแข่งขันฟุตบอลชิงแชมป์แห่งชาติแอฟริกา ของ โททัลเอเนอร์จีส์ ซีเอเอฟ แอฟริกาคัพออฟเนชันส์, โมร็อกโก 2025 ได้ประกาศสนามแข่งขัน 9 แห่งใน 6 เมืองที่จะใช้จัดการแข่งขัน.

## รอบแบ่งกลุ่ม

### กลุ่ม เอ

----

----

### กลุ่ม บี

----

----

### กลุ่ม ซี

----

----

### กลุ่ม ดี

----

----

### กลุ่ม อี

----

----

### กลุ่ม เอฟ

----

----

### ตารางคะแนนของทีมอันดับสาม

## รอบแพ้คัดออก

### สายการแข่งขัน

### รอบ 16 ทีมสุดท้าย

----

----

----

----

----

----

----

### รอบก่อนรองชนะเลิศ

----

----

----

### รอบรองชนะเลิศ

----

### เพลย์ออฟ ชิงอันดับที่ 3

### รอบชิงชนะเลิศ

## สถิติ
### ผู้ทำประตู
ผู้เล่นที่อยู่ใน **ตัวหนา** ยังคงเข้าร่วมการแข่งขันอยู่.

## อ้างอิง

## แหล่งข้อมูลอื่น
*


2025
วรานิสกา

**วรานิสกา** () เป็นหมู่บ้านในเทศบาลวีเตซ ประเทศบอสเนียและเฮอร์เซโกวีนา

## ประชากร
ตามสำมะโน ค.ศ. 2013 หมู่บ้านนี้มีประชากร 440 คน

## อ้างอิง
รอเทอรัม

**รอเทอรัม** (,  ) เป็นเมืองตลาดนัดในเซาท์ยอร์กเชอร์ ประเทศอังกฤษ ตั้งอยู่บริเวณจุดบรรจบกันของแม่น้ำรอเทอร์ซึ่งเป็นที่มาของชื่อเมือง กับแม่น้ำดอน 

ก่อนการปฏิวัติอุตสาหกรรม อุตสาหกรรมดั้งเดิมของเมืองได้แก่ การทำฟาร์ม การผลิตแก้ว และการทำโรงสีแป้ง ในช่วงปลายศตวรรษที่ 18 และ 19 รอเทอรัมเป็นที่รู้จักในด้านการทำเหมืองถ่านหิน และต่อมาคืออุตสาหกรรมเหล็ก เทศมณฑลในประวัติศาสตร์ของเมืองคือยอร์กเชอร์ และรอเทอรัมนั้นเคยเป็นส่วนหนึ่งของเวสต์ไรดิงออฟยอร์กเชอร์ ในปี 1974 เขตการปกครองนี้ถูกยกเลิกในระหว่างการปรับโครงสร้างการปกครองท้องถิ่น ต่อมารอเทอรัมได้เป็นส่วนหนึ่งของเทศมณฑลเซาท์ยอร์กเชอร์  

จากข้อมูลสำมะโนประชากรปี 2011 เมืองรอเทอรัมมีประชากร 109,691 คน และในปี เมืองนี้มีประชากร 276,595 นับเป็นบะระที่มีประชากรมากเป็นอันดับ 64 ของประเทศอังกฤษ

## อ้างอิง

หมวดหมู่:เมืองในเทศมณฑลเซาท์ยอร์กเชอร์
Takydromus formosanus

***Takydromus formosanus*** มีอีกชื่อว่า **สางห่าฟอร์โมซา** เป็นสายพันธุ์กิ้งก่าพื้นถิ่นในไต้หวัน ลำตัวยาวประมาณ 6 เซนติเมตร และมีความยาวทั้งหมดถึง 22 เซนติเมตร หลังมีสีน้ำตาล มีแถบสีเหลืองเขียวอยู่ด้านข้าง สามารถพบได้ทั่วไปรอบเกาะ โดยปกติอาศัยอยู่ในหญ้าและพุ่มไม้ที่ระดับความสูงต่ำกว่า 1,500 เมตร เป็นสัตว์หากินตอนกลางวันและกินสัตว์ไม่มีกระดูกสันหลังขนาดเล็ก สามารถสละหางทิ้งได้ สายพันธุ์นี้ได้รับการอธิบายโดย George Albert Boulenger ใน ค.ศ. 1894

## อ้างอิง

หมวดหมู่:สกุลสางห่า
หมวดหมู่:สัตว์เลื่อยคลานในไต้หวัน
พาวอิส

**พาวอิส** หรือ **โพอิส** (,  ,) เป็นเทศมณฑลและเทศมณฑลเชิงพิธีการ (preserved county) ในเวลส์ มีพรมแดนติดกับเทศมณฑลกวินเนดด์, เดนบีเชอร์  และเรกซัม ทางเหนือ ติดกับเทศมณฑลทางพิธีการของอังกฤษ คือ ชรอปเชอร์ และเฮริฟอร์ดเชอร์ ทางตะวันออก ติดกับมอนมัทเชอร์, ไบล์ไนเกวนต์, เมอร์ทีลร์ทิดฟิล, แคร์ฟิลลี, รอนดาคะนอนทาฟ  และนีทพอร์ตทัลบอต  ทางใต้ และคาร์มาร์เดนเชอร์และเคเรดิกจอน  ทางตะวันตก เมืองที่ใหญ่ที่สุดคือนิวทาวน์ และศูนย์กลางการบริหารคือ แลนดรินดอดเวลส์ 

พาวอิสเป็นเทศมณฑลที่ใหญ่ที่สุดและมีประชากรเบาบางที่สุดของเวลส์ โดยมีพื้นที่ 5,181 กม2 (2,000 ตารางไมล์)  มีประชากร 135,059 คน ในปี 2024  

## หมายเหตุ

## อ้างอิง

หมวดหมู่:เทศมณฑลของเวลส์
ตำบลห้วยน้ำขาว

**ห้วยน้ำขาว** เป็นตำบลในอำเภอคลองท่อม จังหวัดกระบี่ ปัจจุบันอยู่ในความดูแลของเทศบาลตำบลห้วยน้ำขาวตั้งแต่วันที่ 19 ธันวาคม พ.ศ. 2562 

## ที่ตั้งและอาณาเขต
ตำบลห้วยน้ำขาว มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลคลองท่อมใต้
* **ทิศตะวันออก** ติดต่อกับตำบลคลองพน (อำเภอคลองท่อม)
* **ทิศใต้** ติดต่อกับตำบลคลองยาง (อำเภอเกาะลันตา)
* **ทิศตะวันตก** ติดต่อกับตำบลเกาะศรีบอยา (อำเภอเหนือคลอง)
## การปกครองส่วนภูมิภาค
### การปกครองส่วนภูมิภาค
ตำบลห้วยน้ำขาวแบ่งพื้นที่การปกครองออกเป็น 10 หมู่บ้าน ได้แก่

* **หมู่ที่ 1** บ้านห้วยน้ำขาว
* **หมู่ที่ 2** บ้านทุ่งเสม็ด
* **หมู่ที่ 3** บ้านน้ำร้อน
* **หมู่ที่ 4** บ้านท่าประดู่
* **หมู่ที่ 5** บ้านคลองแค
* **หมู่ที่ 6** บ้านควนใต้
* **หมู่ที่ 7** บ้านนา
* **หมู่ที่ 8** บ้านควน
* **หมู่ที่ 9** บ้านทุ่งควนหิน
* **หมู่ที่ 10** บ้านน้ำขาวตก

## อ้างอิง

ห้วยน้ำขาว
ห้วยน้ำขาว
จอมใจ จรินทร์

**จอมใจ จรินทร์** (; เกิด 8 พฤศจิกายน พ.ศ. 2489) นักแสดงภาพยนตร์และละครโทรทัศน์ชาวไทย มีผลงานในช่วงปี พ.ศ. 2512–2526 มีภาพลักษณ์ในฐานะดาวยั่ว หรือ เซ็กซี่สตาร์ รวมทั้งบทนางร้ายหรือตัวอิจฉาในละครโทรทัศน์

## ประวัติ
จอมใจ จรินทร์ เกิดเมื่อวันที่ 8 พฤศจิกายน พ.ศ. 2489 มีชื่อเกิดว่า กมลรัตน์ รุ่งเรือง เป็นชาวนครนายก หลังสำเร็จการศึกษาชั้นมัธยมปีที่ 3 จากโรงเรียนประจำจังหวัดนครนายก ได้เข้ามาทำงานในกรุงเทพมหานคร โดยเป็นพนักงานขายเครื่องสำอางค์ จากนั้นก็ได้รับการชักชวนให้ไปเดินแบบแฟชั้น รวมทั้งประกวดนางงาม จนในปี 2504 ได้รับตำแหน่งรองขวัญใจโดมและปี 2506 ได้รับตำแหน่งนางงามเมษาฮาวาย ต่อมาได้พบกับ ไพรัช กสิวัฒน์ ขณะไปร่วมทีมไปแข่งขันฟุตบอลการกุศลของหนังสือพิมพ์บางกอกนิวส์ ทำให้ได้เข้าสู่วงการจากการเล่นภาพยนตร์เรื่อง ดิน น้ำ ลม ไฟ และมีผลงานเรื่อยมา จนในปี 2518 ก็ได้พักงานวงการไป และกลับแสดงภาพยนตร์เรื่อง แม่หัวลำโพง ในปี 2526 และมีบทบาทการแสดงละครโทรทัศน์ทางช่อง 7 เช่น มารศรี จากเรื่อง ดาวพระศุกร์ ปี 2523

## ผลงาน
### ผลงานภาพยนตร์
*2512: ดิน น้ำ ลม ไฟ
*2513: บ้านสาวโสด
*2513: เจ้าแม่สไบทอง  
*2513: โทน
*2513: สวรรค์เบี่ยง
*2513: พระจันทร์แดง
*2513: ไทยใหญ่
*2513: ฝนใต้  
*2513: กำแพงแสน
*2513: สามยอด   
*2514: สองฝั่งโขง   
*2514: วิมานสีทอง 
*2514: ลำดวน 
*2514: นักบุญทรงกลด 
*2514: จอมเจ้าชู้
*2514: ทุ่งเศรษฐี
*2515: กินรีลอยฟ้า 
*2515: คนกล้าตาย
*2515: หยาดฝน 
*2515: หนองงูเห่า 
*2515: ชาละวัน
*2516: ธนูสวาท 
*2516: สวรรค์เวียงพิงค์ 
*2516: เจ้าชายห่อหมก 
*2516: คนองกรุง
*2516: อำนาจเงิน  
*2516: พยัคฆ์พันลาย  
*2517: น้ำตานาง 
*2517: รอยมลทิน 
*2517: แสบเข้าไปถึงทรวง 
*2518: เพื่อเธอที่รัก
*2518: รางวัลชีวิต 
*2526: แม่หัวลำโพง

### ผลงานละครโทรทัศน์
*2513: ไกรทอง (ช่อง 7)
*2523: ดาวพระศุกร์ (ช่อง 7)
*2524: สังข์ทอง (ช่อง 7)

## อ้างอิง

หมวดหมู่:นักแสดงหญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:บุคคลจากจังหวัดนครนายก
หมวดหมู่:บุคคลที่ยังมีชีวิตอยู่
หมวดหมู่:นักแสดงที่ใช้นามแฝง
แอรีแปเอฟ

***แอรีแปเอฟ*** (, ) เป็นหนังสือพิมพ์การเงินเอสโตเนียในรูปแบบแท็บลอยด์ ก่อตั้งใน ค.ศ. 1989 โดย *[[Dagens Industri]]* หนังสือพิมพ์การเงินชั้นนำสวีเดน *แอรีแปเอฟ*ฉบับแรกตีพิมพ์ในวันที่ 9 ตุลาคม ค.ศ. 1989 โดยตีพิมพ์สีปดาห์ละครั้งจนถึงเดือนพฤษภาคม ค.ศ. 1992 จากนั้นจึงเพิ่มเป็นสามครั้งต่อสัปดาห์จนถึงเดือนกุมภาพันธ์ ค.ศ. 1996 *แอรีแปเอฟ*ตีพิมพ์ 5 ครั้งต่อสัปดาห์ตั้งแต่ ค.ศ. 1996 หนังสือพิมพ์นี้หยุดตีพิมพ์ในวันที่ 22 ธันวาคม ค.ศ. 2022 และเปลี่ยนผ่านไปยังออนไลน์

หนังสือพิมพ์นี้เป็นของอาเอส แอรีแปเอฟ ซึ่งถือครองโดย Bonnier กลุ่มสื่อของตระกูลในสวีเดน

ส่วนภาษาอังกฤษมีชื่อว่า *Baltic Business News* (BBN) ส่วนนี้จัดทำขึ้นโดยความร่วมมือของหนังสือพิมพ์ธุรกิจสามฉบับจากกลุ่มประเทศบอลติก ได้แก: แอรีแปเอฟ (เอสโตเนีย), Dienas Bizness (ลัตเวีย) และ Verslo žinios (ลิทัวเนีย)

## อ้างอิง

## แหล่งข้อมูลอื่น
* 
*Business news from Baltic States
โพสต์สคริปต์

**โพสต์สคริปต์** () เป็นภาษาบรรยายหน้าและเป็นภาษาโปรแกรมที่มีระบบชนิดข้อมูลแบบพลวัต มักถูกนำไปใช้ในวงการสื่อสิ่งพิมพ์อิเล็กทรอนิกส์และการจัดพิมพ์ด้วยคอมพิวเตอร์แบบตั้งโต๊ะ แต่ก็สามารถประยุกต์ใช้ในงานด้านอื่น ๆ ได้อย่างหลากหลายเนื่องจากเป็นภาษาโปรแกรมที่มีความบริบูรณ์ของทัวริง โพสต์สคริปต์ถูกพัฒนาขึ้นที่อะโดบีซิสเต็มส์โดยจอห์น วอร์น็อก ชาลส์ เกชเคอ ดัก บรอตซ์ เอ็ด แทฟต์ และบิล แพกซ์ตันในช่วง ค.ศ. 1982 ถึง 1984 โดยรุ่นล่าสุดคือโพสต์สคริปต์ 3 ซึ่งเปิดตัวในปี ค.ศ. 1997

## ดูเพิ่ม
* ฟอนต์โพสต์สคริปต์
* โอเพนไทป์
* ทรูไทป์

## อ้างอิง

## อ่านเพิ่ม
* (NB. This book (*PLR3*) together with the  is the *de facto* defining work on PostScript 3 and is informally called "red book" due to its red cover.)
* (NB. This edition (*PLR2*) covers PostScript Level 2 and also contains a description of Display PostScript, which is no longer discussed in the third edition.)
* (NB. This edition (*PLR1*) covers PostScript Level 1.)
* (NB. This introductory text is informally called "blue book" due to its blue cover.)
*  (NB. This book is informally called "green book" due to its green cover.)
*  (NB. This book is informally called "black book" due to its black cover.)
*  (NB. Official introductory comparison of PS, EPS vs. PDF.)
* 
* http://www.math.ubc.ca/~cass/graphics/manual/
*  (NB. A thorough tutorial available online courtesy of the author.)

## แหล่งข้อมูลอื่น

* Computer History Museum: article about early development of PostScript

หมวดหมู่:ภาษาบรรยายหน้า
หมวดหมู่:ภาพกราฟิกส์เวกเตอร์
หมวดหมู่:การสื่อสารเชิงเทคนิค
หมวดหมู่:ภาษาโปรแกรมที่มีชนิดข้อมูลแบบพลวัต
หมวดหมู่:อะโดบีซิสเต็มส์
หมวดหมู่:โพสต์สคริปต์
การจัดพิมพ์ด้วยคอมพิวเตอร์แบบตั้งโต๊ะ

thumb|ซอฟต์แวร์จัดพิมพ์ด้วยคอมพิวเตอร์แบบตั้งโต๊ะสไครบัส 1.4.6

**การจัดพิมพ์ด้วยคอมพิวเตอร์แบบตั้งโต๊ะ** () คือการจัดทำเอกสารโดยใช้ซอฟต์แวร์เฉพาะบนคอมพิวเตอร์ส่วนบุคคล เดิมใช้เกือบเฉพาะสำหรับงานสิ่งพิมพ์ แต่ปัจจุบันยังถูกนำมาใช้ในการสร้างเนื้อหาออนไลน์รูปแบบต่าง ๆ ซอฟต์แวร์การจัดพิมพ์ด้วยคอมพิวเตอร์แบบตั้งโต๊ะสามารถออกแบบเค้าโครงหน้า และจัดการเนื้อหาข้อความและรูปภาพได้ในระดับที่เทียบเคียงกับศิลปะการใช้ตัวพิมพ์และการพิมพ์แบบดั้งเดิม เทคโนโลยีนี้ช่วยให้บุคคล ธุรกิจ และองค์กรต่าง ๆ สามารถเผยแพร่เนื้อหาได้หลากหลายประเภท ตั้งแต่รายการอาหารไปจนถึงนิตยสารและหนังสือ โดยไม่จำเป็นต้องเสียค่าใช้จ่ายในการพิมพ์เชิงพาณิชย์

การจัดพิมพ์ด้วยคอมพิวเตอร์แบบตั้งโต๊ะมักต้องใช้คอมพิวเตอร์ส่วนบุคคลและซอฟต์แวร์จัดวางหน้าแบบวิซีวิก เพื่อสร้างเอกสารสำหรับการจัดพิมพ์ในระดับขนาดใหญ่หรือการพิมพ์และแจกจ่ายในระดับท้องถิ่นขนาดเล็ก แม้ว่าระบบที่ไม่ใช่วิซีวิก เช่น เทกซ์ และลาเทกซ์ ก็มีการใช้งานเช่นกัน โดยเฉพาะอย่างยิ่งในการจัดพิมพ์ทางวิทยาศาสตร์ เดิมทีวิธีการจัดพิมพ์ด้วยคอมพิวเตอร์แบบตั้งโต๊ะให้การควบคุมการออกแบบ การจัดวาง และการพิมพ์มากกว่าซอฟต์แวร์ประมวลคำ แต่ซอฟต์แวร์ประมวลคำได้พัฒนาขึ้นจนมีคุณสมบัติส่วนใหญ่หรือทั้งหมด ที่เดิมเคยมีเฉพาะในซอฟต์แวร์จัดพิมพ์ด้วยคอมพิวเตอร์แบบตั้งโต๊ะ

## ดูเพิ่ม
* หนังสืออิเล็กทรอนิกส์
* การออกแบบเว็บ
* วอตยูซีอิสวอตยูเก็ต

## อ้างอิง

หมวดหมู่:ศิลปะการใช้ตัวพิมพ์
หมวดหมู่:การจัดพิมพ์
หมวดหมู่:ซอฟต์แวร์จัดพิมพ์ด้วยคอมพิวเตอร์แบบตั้งโต๊ะ
หมวดหมู่:การเรียงพิมพ์
รายการอาหาร

ในภัตตาคาร **รายการอาหาร** หรือ **เมนู** () คือรายการอาหารและเครื่องดื่มที่เสนอให้กับลูกค้า รายการอาหารอาจเป็นแบบอาลาการ์ต ซึ่งแสดงรายการตัวเลือกให้ลูกค้าเลือก โดยมักแสดงราคาไว้ด้วย หรือเป็นแบบตาเบลอโดต ซึ่งเป็นรายการอาหารที่กำหนดไว้ล่วงหน้า รายการอาหารอาจพิมพ์ลงบนกระดาษให้ลูกค้า หรือติดไว้บนโปสเตอร์หรือบอร์ดขนาดใหญ่ภายในร้าน แสดงไว้ด้านนอกร้าน หรือแสดงบนหน้าจอดิจิทัล นอกจากนี้ ตั้งแต่ปลายคริสต์ทศวรรษ 1990 เป็นต้นมา ภัตตาคารบางแห่งยังได้นำรายการอาหารของตนเผยแพร่ไว้บนเว็บไซต์อีกด้วย

รายการอาหารมักเป็นส่วนหนึ่งของมื้ออาหารที่เป็นทางการมาก ๆ นอกเหนือจากในภัตตาคาร เช่น งานแต่งงาน ในคริสต์ศตวรรษที่ 19 และ 20 รายการอาหารที่พิมพ์ออกมามักถูกใช้ในงานเลี้ยงอาหารค่ำของสังคมชั้นสูงในบ้าน ซึ่งถือเป็นการใช้งานดั้งเดิมของรายการอาหารในยุโรป

หมวดหมู่:ภัตตาคาร
แมโคร

ในการเขียนโปรแกรมคอมพิวเตอร์ แมโคร () คือกฎหรือแบบลายที่ระบุว่าควรแปลงข้อมูลนำเข้าบางอย่างไปเป็นข้อมูลส่งออกอย่างไร การนำแมโครไปใช้กับข้อมูลนำเข้าจะเรียกว่า **การขยายแมโคร** (macro expansion)

ข้อมูลนำเข้าและส่งออกอาจเป็นลำดับของโทเค็นศัพท์หรืออักขระ หรือต้นไม้วากยสัมพันธ์ โปรแกรมประยุกต์รองรับแมโครอักขระเพื่อให้เรียกใช้ลำดับคำสั่งทั่วไปได้ง่าย ส่วนแมโครโทเค็นและแมโครต้นไม้จะรองรับในภาษาโปรแกรมบางภาษาเพื่อช่วยให้สามารถใช้โค้ดซ้ำหรือขยายขีดความสามารถของภาษาได้ บางครั้งใช้สำหรับภาษาเฉพาะโดเมน

แมโครถูกใช้เพื่อรวมลำดับชุดคำสั่งคอมพิวเตอร์ให้โปรแกรมเมอร์เรียกใช้ได้ผ่านข้อความสั่งเดียว ทำให้งานเขียนโปรแกรมง่ายขึ้นและลดโอกาสเกิดข้อผิดพลาด ด้วยเหตุนี้จึงเรียกว่า "แมโคร" เพราะสามารถขยายบล็อกโค้ด "ขนาดใหญ่" จากลำดับอักขระ "ขนาดเล็ก" ได้ แมโครมักอนุญาตให้ใช้พารามิเตอร์ตำแหน่งหรือคำหลักที่กำหนดสิ่งที่โปรแกรมแอสเซมเบลอร์แบบมีเงื่อนไขสร้างขึ้น และถูกนำมาใช้เพื่อสร้างโปรแกรมหรือชุดโปรแกรมทั้งหมดตามตัวแปรต่าง ๆ เช่น ระบบปฏิบัติการ แพลตฟอร์ม หรือปัจจัยอื่น ๆ

## อ้างอิง

หมวดหมู่:โครงสร้างการเขียนโปรแกรม
หมวดหมู่:รหัสต้นทาง
หมวดหมู่:ซอฟต์แวร์ระบบอัตโนมัติ
เทกซ์

**เทกซ์** () เป็นโปรแกรมเรียงพิมพ์ที่ออกแบบและเขียนโดยดอนัลด์ คนูธ นักวิทยาการคอมพิวเตอร์และอาจารย์ประจำมหาวิทยาลัยสแตนฟอร์ด และเปิดตัวครั้งแรกในปี ค.ศ. 1978 ปัจจุบันคำว่าเทกซ์หมายถึงระบบส่วนขยาย ซึ่งรวมถึงโปรแกรมซอฟต์แวร์ที่เรียกว่าเทกซ์เอนจิน (TeX engines) ชุดแมโครสำหรับเทกซ์ และแพ็กเกจต่าง ๆ ที่ให้ความสามารถเพิ่มเติมในการเรียงพิมพ์ โดยสร้างขึ้นจากภาษาเทกซ์ดั้งเดิม เทกซ์ได้รับความนิยมอย่างมากในการเรียงพิมพ์สูตรคณิตศาสตร์ที่ซับซ้อน และได้รับการยกย่องว่าเป็นหนึ่งในระบบศิลปะการใช้ตัวพิมพ์ดิจิทัลที่ซับซ้อนที่สุด

เทกซ์ถูกใช้กันอย่างแพร่หลายในแวดวงวิชาการ โดยเฉพาะอย่างยิ่งในสาขาคณิตศาสตร์ วิทยาการคอมพิวเตอร์ เศรษฐศาสตร์ รัฐศาสตร์ วิศวกรรมศาสตร์ ภาษาศาสตร์ ฟิสิกส์ สถิติศาสตร์ และจิตวิทยาเชิงปริมาณ เทกซ์ได้เข้ามาแทนที่ troff (ระบบจัดรูปแบบที่เคยได้รับความนิยมมาก่อน) ในระบบยูนิกซ์ส่วนใหญ่มานานแล้ว (ถึงแม้ว่า troff ยังคงเป็นระบบจัดรูปแบบเริ่มต้นของเอกสารประกอบในระบบยูนิกซ์อยู่ก็ตาม) นอกจากนี้ยังใช้สำหรับงานเรียงพิมพ์อื่น ๆ อีกมากมาย โดยเฉพาะผ่านลาเทกซ์ คอนเทกซ์ และแพ็กเกจแมโครอื่น ๆ

เทกซ์ถูกออกแบบมาโดยมีเป้าหมายหลักสองประการ คือ เพื่อให้ทุกคนสามารถสร้างหนังสือคุณภาพสูงได้โดยใช้ความพยายามน้อยที่สุด และเพื่อให้ระบบที่ให้ผลลัพธ์เหมือนกันทุกประการบนคอมพิวเตอร์ทุกเครื่อง ไม่ว่าจะเวลาใดก็ตาม (รวมถึงเมตาฟอนต์สำหรับการบรรยายฟอนต์ และไทป์เฟซคอมพิวเตอร์โมเดิร์น) เทกซ์เป็นซอฟต์แวร์เสรี ทำให้ผู้ใช้หลากหลายกลุ่มสามารถเข้าถึงได้

## อ้างอิง

หมวดหมู่:เทกซ์
หมวดหมู่:ซอฟต์แวร์จัดพิมพ์ด้วยคอมพิวเตอร์แบบตั้งโต๊ะ
หมวดหมู่:การเรียงพิมพ์
หมวดหมู่:ภาษามาร์กอัป
ยูทีเอฟ-8

**ยูทีเอฟ-8** () เป็นมาตรฐานการเข้ารหัสอักขระที่ใช้สำหรับการสื่อสารทางอิเล็กทรอนิกส์ ซึ่งกำหนดขึ้นภายใต้มาตรฐานยูนิโคด ชื่อนี้มีที่มาจากคำว่า *Unicode Transformation Format – 8-bit* ทั้งนี้ จากข้อมูล ณ เดือนธันวาคม ค.ศ. 2025 หน้าเว็บเกือบทั้งหมด (ร้อยละ 99) ถูกส่งผ่านในรูปแบบการเข้ารหัสยูทีเอฟ-8

ยูทีเอฟ-8 รองรับจุดรหัสยูนิโคดที่ถูกต้องทั้งหมด 1,112,064 จุด โดยใช้การเข้ารหัสแบบความกว้างแปรผัน ซึ่งมีความยาวตั้งแต่หนึ่งถึงสี่หน่วยรหัส ขนาดหน่วยละหนึ่งไบต์ (8 บิต)

จุดรหัสที่มีค่าตัวเลขต่ำกว่า ซึ่งมักพบได้บ่อยกว่า จะถูกเข้ารหัสโดยใช้ไบต์จำนวนน้อยกว่า ระบบนี้ถูกออกแบบมาให้เข้ากันได้ย้อนหลังกับแอสกี โดยอักขระ 128 ตัวแรกของยูนิโคด ซึ่งตรงกับแอสกีแบบหนึ่งต่อหนึ่ง จะถูกเข้ารหัสด้วยไบต์เดียวที่มีค่าเลขฐานสองเดียวกันกับแอสกี ส่งผลให้ไฟล์ที่เข้ารหัสด้วยยูทีเอฟ-8 โดยใช้อักขระเหล่านี้เพียงอย่างเดียว มีรูปแบบเหมือนกับไฟล์แอสกีทุกประการ ดังนั้น ซอฟต์แวร์ส่วนใหญ่ที่ออกแบบมาสำหรับแอสกีแบบขยายจึงสามารถอ่านและเขียนยูทีเอฟ-8 ได้ และก่อให้เกิดปัญหาด้านสากลวิวัตน์น้อยกว่าการเข้ารหัสข้อความทางเลือกอื่น ๆ

ยูทีเอฟ-8 เป็นรูปแบบการเข้ารหัสที่ใช้อย่างแพร่หลายในแทบทุกประเทศและทุกภาษาบนอินเทอร์เน็ต ถูกนำไปใช้เป็นมาตรฐานในระบบส่วนใหญ่ และมักเป็นรูปแบบการเข้ารหัสเพียงแบบเดียวที่อนุญาตให้ใช้งานได้ นอกจากนี้ ระบบปฏิบัติการและภาษาโปรแกรมสมัยใหม่เกือบทั้งหมดก็รองรับยูทีเอฟ-8 เช่นกัน

## อ้างอิง

หมวดหมู่:รหัสอักขระ
หมวดหมู่:การเข้ารหัส
แอฟริกาคัพออฟเนชันส์ 2025 กลุ่มเอ

**กลุ่ม เอ ของ [[แอฟริกาคัพออฟเนชันส์ 2025]]** จัดขึ้นระหว่างวันที่ 21 ถึง 29 ธันวาคม ค.ศ. 2025. กลุ่มดังกล่าวประกอบด้วยเจ้าภาพ โมร็อกโก, มาลี, แซมเบีย, และ คอโมโรส.

โมร็อกโกและมาลีเป็นสองทีมอันดับแรกที่ผ่านเข้ารอบต่อไปสู่ รอบ 16 ทีมสุดท้าย.

## ทีม

**หมายเหตุ**

## ตารางคะแนน

## แมตช์
*เวลาทั้งหมดคือท้องถิ่น, [[เวลายุโรปกลาง|CET]] ([[UTC+01:00|UTC+1]]).*

### โมร็อกโก พบ คอโมโรส


### มาลี พบ แซมเบีย


### แซมเบีย พบ คอโมโรส


### โมร็อกโก พบ มาลี


### แซมเบีย พบ โมร็อกโก


### คอโมโรส พบ มาลี


## อ้างอิง

## แหล่งข้อมูลอื่น
* 

หมวดหมู่:แอฟริกาคัพออฟเนชันส์ 2025
ความเข้ากันได้ย้อนหลัง

ในด้านโทรคมนาคมและการคอมพิวเตอร์ **ความเข้ากันได้ย้อนหลัง** () คือคุณสมบัติของระบบปฏิบัติการ ซอฟต์แวร์ หรือเทคโนโลยี ที่ช่วยให้สามารถทำงานร่วมกับระบบรุ่นเก่ากว่า หรือกับข้อมูลนำเข้าที่ออกแบบมาสำหรับระบบดังกล่าวได้

การแก้ไขระบบในลักษณะที่ไม่รองรับการทำงานร่วมกับรุ่นเก่า บางครั้งเรียกว่าการทำลายความเข้ากันได้ย้อนหลัง ซึ่งการเปลี่ยนแปลงเช่นนี้มักก่อให้เกิดต้นทุนในหลายด้าน เช่น ต้นทุนในการเปลี่ยนย้ายระบบ

แนวคิดที่เกื้อหนุนกันคือ ความเข้ากันได้ล่วงหน้า (forward compatibility) ซึ่งหมายถึงการออกแบบระบบโดยมีการวางแผนล่วงหน้า เพื่อให้สามารถใช้งานร่วมกับมาตรฐานหรือผลิตภัณฑ์ที่จะเกิดขึ้นในอนาคตได้

## ดูเพิ่ม
* โปรแกรมเลียนแบบ
* รีแอ็กต์โอเอส

## อ้างอิง

หมวดหมู่:การทำงานร่วมกัน
อักขระ (คอมพิวเตอร์)

ในวิชาวิทยาการคอมพิวเตอร์และโทรคมนาคม **อักขระ** () เป็นสิ่งแทนข้อมูลในรูปแบบของรหัสอักขระของตัวอักษรในภาษาธรรมชาติ (รวมถึงตัวอักษร เลขโดด และเครื่องหมายวรรคตอน) ช่องว่าง (การเคาะเว้นวรรคหรือแท็บ) หรืออักขระควบคุม (ควบคุมฮาร์ดแวร์คอมพิวเตอร์ที่ใช้ข้อมูลแบบอักขระ) โดยชุดของอักขระที่เรียงต่อกันจะเรียกว่า สายอักขระ

ระบบการเข้ารหัสอักขระบางระบบใช้จำนวนบิตคงที่ในการแทนอักขระแต่ละตัว ในขณะที่ระบบอื่น ๆ ใช้ขนาดบิตที่แตกต่างกัน ระบบที่ล้าสมัยไปแล้ว เช่น รหัสอักขระหกบิต รหัสโบดอตห้าบิต และแม้แต่ระบบสี่บิต (ที่มีค่าที่เป็นไปได้เพียง 16 ค่า)
 ต่างก็ใช้ความยาวบิตแบบคงที่ ระบบแอสกีที่ทันสมัยกว่านั้นใช้ไบต์ 8 บิตสำหรับแต่ละอักขระ ปัจจุบัน การเข้ารหัสแบบยูทีเอฟ-8 บนพื้นฐานของยูนิโคดจะใช้หน่วยรหัสขนาด 1 ไบต์ในจำนวนที่แปรผันตามความเหมาะสมเพื่อระบุจุดรหัสที่นำมารวมกันเป็นอักขระ

## อ้างอิง

หมวดหมู่:รหัสอักขระ
หมวดหมู่:ชนิดข้อมูล
หมวดหมู่:ชนิดข้อมูลพื้นฐาน
รีแอ็กต์โอเอส

**รีแอ็กต์โอเอส** () เป็นระบบปฏิบัติการเสรีและโอเพนซอร์สสำหรับคอมพิวเตอร์ส่วนบุคคล i586/amd64 ที่ออกแบบมาให้สามารถใช้งานร่วมกับโปรแกรมคอมพิวเตอร์และโปรแกรมขับอุปกรณ์ที่พัฒนาขึ้นสำหรับวินโดวส์เซิร์ฟเวอร์ 2003 และวินโดวส์รุ่นถัดมาได้ รีแอ็กต์โอเอสได้รับการกล่าวถึงว่าเป็นระบบปฏิบัติการโอเพนซอร์สที่สามารถใช้ทดแทนวินโดวส์ได้อย่างมีประสิทธิภาพ และเป็นที่น่าสนใจเนื่องจากมีการนำข้อมูลเกี่ยวกับวินโดวส์เอพีไอที่ไม่ได้จัดทำเอกสารไว้อย่างเป็นทางการมาใช้งาน

รีแอ็กต์โอเอสได้รับการพัฒนามาตั้งแต่ ค.ศ. 1996 และ ณ เดือนตุลาคม ค.ศ. 2025 ยังคงอยู่ในสถานะซอฟต์แวร์รุ่นแอลฟา ซึ่งมีคุณลักษณะไม่ครบถ้วน ผู้พัฒนาจึงแนะนำให้ใช้เพื่อการประเมินและการทดสอบเท่านั้น อย่างไรก็ตาม แอปพลิเคชันสำหรับวินโดวส์หลายตัวยังสามารถทำงานได้ เช่น อะโดบี รีดเดอร์ 9.3, กิมป์ 2.6 และลีบราออฟฟิศ 5.4

รีแอ็กต์โอเอสเขียนด้วยภาษาซีเป็นหลัก โดยมีบางส่วนเขียนด้วยภาษาซีพลัสพลัส เช่น ไฟล์เอกซ์พลอเรอร์ของระบบ โครงการได้นำฟังก์ชันการทำงานบางส่วนของวินโดวส์เอพีไอมาใช้บางส่วน และได้รับการพอร์ตไปยังสถาปัตยกรรมหน่วยประมวลผล AMD64 แล้ว รีแอ็กต์โอเอสเป็นส่วนหนึ่งของระบบนิเวศโอเพนซอร์ส จึงมีการนำโค้ดมาใช้ซ้ำและทำงานร่วมกับโครงการโอเพนซอร์สอื่น ๆ มากมาย โดยเฉพาะอย่างยิ่งโครงการไวน์ ซึ่งเป็นเลเยอร์ความเข้ากันได้กับวินโดวส์สำหรับระบบปฏิบัติการตระกูลยูนิกซ์

## ดูเพิ่ม
* ฟรีดอส
* ไฮกุ (ระบบปฏิบัติการ)
* ไวน์ (ซอฟต์แวร์)

## หมายเหตุ

## อ้างอิง

## แหล่งข้อมูลอื่น
* 

หมวดหมู่:ซอฟต์แวร์ในปี พ.ศ. 2541
หมวดหมู่:ระบบปฏิบัติการซอฟต์แวร์เสรี
หมวดหมู่:ซอฟต์แวร์ระยะพัฒนา
หมวดหมู่:ซอฟต์แวร์ที่ใช้สัญญาอนุญาต GPL
วินโดวส์เอพีไอ

**วินโดวส์เอพีไอ** () หรือเรียกอย่างไม่เป็นทางการว่า **วินเอพีไอ** () คือส่วนต่อประสานโปรแกรมประยุกต์พื้นฐานที่ช่วยให้โปรแกรมคอมพิวเตอร์สามารถเข้าถึงคุณลักษณะของระบบปฏิบัติการไมโครซอฟท์ วินโดวส์ที่โปรแกรมกำลังทำงานอยู่ โดยทั่วไปแล้ว โปรแกรมจะเข้าถึงเอพีไอนี้โดยใช้ไลบรารีระบบ ซึ่งเป็นไลบรารีที่ใช้ร่วมกัน

แต่ละรุ่นหลักของวินโดวส์เอพีไอจะมีชื่อเฉพาะที่ระบุถึงลักษณะความเข้ากันได้ของรุ่นนั้น ๆ ตัวอย่างเช่น วิน32 (Win32) คือรุ่นหลักของวินโดวส์เอพีไอที่ทำงานบนระบบ 32 บิต ชื่อวินโดวส์เอพีไอ โดยรวมแล้วหมายถึงทุกรุ่นของความสามารถนี้ในวินโดวส์

ไมโครซอฟท์ให้การสนับสนุนนักพัฒนาผ่านชุดพัฒนาซอฟต์แวร์ Microsoft Windows SDK ซึ่งประกอบด้วยเอกสารประกอบและเครื่องมือสำหรับการสร้างซอฟต์แวร์โดยใช้วินโดวส์เอพีไอ

หมวดหมู่:เอพีไอของระบบปฏิบัติการ
แอฟริกาคัพออฟเนชันส์ 2025 กลุ่มบี

**กลุ่ม บี ของ [[แอฟริกาคัพออฟเนชันส์ 2025]]** จัดขึ้นระหว่างวันที่ 22 ถึง 29 ธันวาคม ค.ศ. 2025. กลุ่มดังกล่าวประกอบด้วย อียิปต์, แอฟริกาใต้, แองโกลา, และ ซิมบับเว.

อียิปต์และแอฟริกาใต้เป็นสองทีมอันดับแรกที่ผ่านเข้ารอบต่อไปสู่ รอบ 16 ทีมสุดท้าย.

## ทีม

**หมายเหตุ**

## ตารางคะแนน

## แมตช์
*เวลาทั้งหมดคือท้องถิ่น, [[เวลายุโรปกลาง|CET]] ([[UTC+01:00|UTC+1]]).*

### อียิปต์ พบ ซิมบับเว


### แอฟริกาใต้ พบ แองโกลา


### อียิปต์ พบ แอฟริกาใต้


### แองโกลา พบ ซิมบับเว


### แองโกลา พบ อียิปต์


### ซิมบับเว พบ แอฟริกาใต้


## อ้างอิง

## แหล่งข้อมูลอื่น
* 

หมวดหมู่:แอฟริกาคัพออฟเนชันส์ 2025